SAMART เผยปี 63 ขาดทุน 309 ลบ. แจกวอแรนต์ผถห.เดิม 6 :1 พร้อมเพิ่มทุนรองรับ
SAMART เผยปี 63 ขาดทุน 309 ลบ. จากปีก่อนกำไร 426.03 ลบ. แจกวอแรนต์ผถห.เดิม 6 :1 พร้อมเพิ่มทุนรองรับ 
SAMART เผยปี 63 ขาดทุน 309 ลบ. แจกวอแรนต์ผถห.เดิม 6 :1 พร้อมเพิ่มทุนรองรับ
23 ก.พ. 2564

บริษัท สามารถคอร์ปอเรชั่น จำกัด (มหาชน) หรือ SAMART รายงานผลการดำเนินงานประจำปี 2563 สิ้นสุดวันที่ 31 ธ.ค.2563 ดังนี้

โดยผลการดำเนินงานประจำปี 2563 พลิกขาดทุน เนื่องจากมีรายได้รวมทั้งสิ้น 9,491ล้านบาท ลดลงจากปี 2562 ร้อยละ33.45 โดยในปี 2563 บริษัทฯ มีรายได้จากการขายงานตามสัญญาและรายได้จากการบริการลดลงเป็น 9,106 ล้านบาท จาก 14,134 ล้านบาท หรือคิดเป็นลดลงร้อยละ 35.58 จากปีก่อนหน้าการลดลงของรายได้มีสาเหตุมาจากวิกฤตโควิด 19 ซึ่งทําให้รายได้ของสายธุรกิจ ICT Solution &amp; Service และ Utilities &amp; Transportations ลดลง
ขณะเดียวกันที่ประชุมคณะกรรมการบริษัทมีมติอนุมัติการออกและเสนอขายใบสําคัญแสดงสิทธิที่จะซื้อหุ้นสามัญเพิ่มทุนของบริษัท สามารถคอร์ปอเรชั่น จํากัด (มหาชน) ครั้งที่ 3 (SAMART-W3) จํานวนไม่เกิน 167,750,651 หน่วย หรือคิดเป็นร้อยละ 16.67 ของทุนชําระแล้วของบริษัทฯ ให้แก่ผู้ถือหุ้นเดิมของบริษัทฯ ตามสัดส่วนจํานวนหุ้นที่ผู้ถือหุ้นแต่ละรายถืออยู่ (Right Offering) โดยไม่คิดมูลค่า (ศูนย์บาท) ในอัตราส่วน 6 หุ้นสามัญเดิม ต่อ 1 หน่วยใบสําคัญแสดงสิทธิ ครั้งที่ 3 (SAMART-W3) (กรณีมีเศษหุ้นให้ปัดทิ้ง) โดยใบสําคัญแสดงสิทธิดังกล่าวมีอายุไม่เกิน 3 ปี นับจากวันที่ได้ออกใบสําคัญแสดงสิทธิ มีอัตราการใช้สิทธิตามใบสําคัญแสดงสิทธิ 1 หน่วยต่อหุ้นสามัญ 1 หุ้นและมีราคาการใช้สิทธิเท่ากับ 10.00 บาทต่อหุ้น (ยกเว้นกรณีมีการปรับราคาใช้สิทธิ)
รวมทั้ง ผู้ถือหุ้นสมควรอนุมัติการเพิ่มทุนจดทะเบียนของบริษัทฯ จํานวน 167,750,651.00 บาท จากทุนจดทะเบียนเดิมจํานวน 1,342,005,213.00 บาท เป็นทุนจดทะเบียน 1,509,755,864.00 บาทโดยการออกหุ้นสามัญเพิ่มทุนจํานวนไม่เกิน 167,750,651 หุ้น มูลค่าที่ตราไว้หุ้นละ 1.00 บาท เพื่อรองรับการใช้สิทธิตามใบสําคัญแสดงสิทธิที่จะซื้อหุ้นสามัญเพิ่มทุนของบริษัทฯ ครั้งที่ 3 (SAMART-W3) ซึ่งจัดสรรให้แก่ผู้ถือหุ้นเดิมของบริษัทฯ ตามสัดส่วน (Right Offering)